আগস্ট ৪, ২০১৪ তারিখে মুন্সীগঞ্জের মাওয়া-কাওড়াকান্দি নৌপথে মাওয়া ঘাটে পদ্মা নদীতে পিনাক-৬ লঞ্চ ডুবে যায়। সকাল সাড়ে ১১টার দিকে এই দুর্ঘটনাটি ঘটে। লঞ্চটি শরীয়তপুরের কাওড়াকান্দি থেকে মাওয়া লঞ্চঘাটে যাচ্ছিল।

কারণ
----

অতিরিক্ত যাত্রী পরিবহন এবং প্রবল স্রোতের কারণে লঞ্চটি ডুবে যায় বলে ধারণা করা হয়। ১৯৯১ সালে তৈরি এমএল পিনাক-৬ লঞ্চটি শান্ত পানিতে চলাচলের জন্য সমুদ্র পরিবহন অধিদপ্তর সনদ দেয়। এতে যাত্রী ওঠার কথা ছিল সর্বোচ্চ পঁচাশিজন। কিন্তু দুর্ঘটনার দিন এতে তিন থেকে চার গুণ যাত্রী উঠানো হয়।

উদ্ধার অভিযান
-------------

লঞ্চটি ডুবে গেলে আশপাশের লোকজন তাৎক্ষনিক উদ্ধারে এগিয়ে আসে। এতে প্রায় ১২০+ জনের মত যাত্রী বেঁচে যান। এরপর উদ্ধার তৎপরতায় অংশগ্রহণ করেছে বাংলাদেশ নৌবাহিনী, বাংলাদেশ কোস্ট গার্ড, বাংলাদেশ দমকল বাহিনী,বাংলাদেশ রেড ক্রিসেন্ট সোসাইটি, বাংলাদেশ পুলিশ, র‌্যাপিড অ্যাকশন ব্যাটেলিয়ান ও স্থানীয় জনগণ। একই দিন সন্ধায় দুর্ঘটনাস্থলে পৌঁছে উদ্ধারকারী জাহাজ রুস্তম। পরের দিন উদ্ধারতত্পরতায় কালক্ষেপণের অভিযোগ তুলে সড়ক অবরোধ করেন নিহত ব্যক্তিদের স্বজনেরা। ৬ তারিখ বুধবার সকাল থেকে বিকাল পর্যন্ত নৌবাহিনী, ফায়ার সার্ভিস ও বিআইডব্লিউটিএ পদ্মা নদীর ১০ বর্গ কিলোমিটার এলাকা জুড়ে তল্লাশি করে লঞ্চ শনাক্ত করতে ব্যর্থ হয়। লঞ্চ ডুবির পর বিভিন্ন জায়গায় নদীতে লাশ ভেসে উঠে। ৫ তারিখ চাঁদপুরের হাইমচরে মেঘনা নদী থেকে দুইজনের মরদেহ উদ্ধার করা হয়েছে। ৬ তারিখ চাঁদপুরের সদর উপজেলা ও হাইমচর এবং ভোলা সদর উপজেলার নদী থেকে লাশ উদ্ধার করা হয়। ৭ তারিখ উদ্ধারকারী জাহাজ কাণ্ডারি-২ অনুসন্ধান করা শুরু করে ও সকাল থেকে দশটি লঞ্চ দুর্ঘটনাস্থল থেকে ভাটির দিকে ১০ কিলোমিটারজুড়ে অনুসন্ধান চালায়। পঞ্চম দিন উদ্ধার অভিযানে যোগ দেয় চট্টগ্রাম বন্দরের সার্ভে ভেসেল জরিপ-১০। এটির সাথে লঞ্চের সন্ধানে কাণ্ডারি-২, অনুসন্ধান জাহাজ সন্ধানী, তিস্তা ও নৌবাহিনীর এলসিটি-০১২ অনুসন্ধান চালায়। উদ্ধার অভিযানের ষষ্ঠ দিন দুর্ঘটনাস্থল থেকে প্রায় এক কিলোমিটার দূরে কাণ্ডারি-২ এর সাইড স্ক্যানার সোনারে নদীর নিচে একটি ধাতব বস্তুর অবস্থান ধরা পড়ে। পরে জেলা প্রশাসক নিশ্চিত করেন ধাতব বস্তুটি পিনাক নয়। সপ্তম দিনে স্থানীয় প্রশাসন নিখোঁজের সংখ্যা অর্ধেকে নিয়ে আসে। এ দিন সনাতন পদ্ধতিতে দুই দিন ধরে মাঝ পদ্মায় টোটকা অভিযান চালালেও লঞ্চটির কোনো হদিস পায়নি অভিযানকারী দল। একাধিক উদ্ধারকারী জাহাজ পিনাক-৬ উদ্ধারে ব্যর্থ হওয়ায় মেদেনীমন্ডল এলাকাবাসী টোটকা অভিযানের উদ্যোগ নেয়। অষ্টম দিন পিনাক-৬ লঞ্চের সব ধরনের উদ্ধার কার্যক্রম বন্ধ ঘোষণ করেন মুন্সীগঞ্জ জেলা প্রশাসক।

শোক প্রকাশ
----------

লঞ্চডুবির ঘটনায় গভীর শোক প্রকাশ করেছে প্রধানমন্ত্রী শেখ হাসিনা ও রাষ্ট্রপতি আব্দুল হামিদ। ৮ তারিখা রাশিয়ার প্রেসিডেন্ট ভ্লাদিমির পুতিন এই দুর্ঘটনায় শোক জানান।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৪।
2. ↑  মুন্সীগঞ্জ প্রতিনিধি। "মাওয়ায় শতাধিক যাত্রী নিয়ে লঞ্চডুবি"। Prothom-alo.com। সংগ্রহের তারিখ ৯ আগস্ট ২০১৪।
3. ↑  মিনিট। "তিন কারণে ডুবে গেছে এমএল পিনাক-৬"। independent24.tv। সংগ্রহের তারিখ ৯ আগস্ট ২০১৪।
4. ↑  Joint Collaboration of Manab Zamin IT Team and ZTech Communication(www.ztechbd.com)। "Daily Manab Zamin | যেভাবে উদ্ধার হন পিনাকের যাত্রীরা (ভিডিও)"। Mzamin.com। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৪।
5. ↑  "শুধু লাশটাই চাই"। Jugantor.com। সংগ্রহের তারিখ ৯ আগস্ট ২০১৪।
6. ↑  "পৌঁছেছে জাহাজ রুস্তম, রাতেও চলবে উদ্ধার কাজ | cares nothing but accuracy"। Bangla.newsnextbd.com। ৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৪।
7. ↑  মুন্সীগঞ্জ প্রতিনিধি। "উদ্ধারে ধীরগতির অভিযোগে সড়ক অবরোধ"। Prothom-alo.com। সংগ্রহের তারিখ ৯ আগস্ট ২০১৪।
8. ↑  মুন্সীগঞ্জ প্রতিনিধি,  বিডিনিউজ টোয়েন্টিফোর ডটকম (২০১৩-০৯-১৪)। "পঞ্চম দিনে উদ্ধার অভিযানে জরিপ-১০ - bdnews24.com"। Bangla.bdnews24.com। ২০১৪-০৮-১০ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
9. ↑  "সংরক্ষণাগারভুক্ত অনুলিপি"। ১৩ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৪।
10. ↑  "সংরক্ষণাগারভুক্ত অনুলিপি"। ১৪ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৪।
11. ↑  নিজস্ব প্রতিবেদক ও মুন্সীগঞ্জ প্রতিনিধি। "লঞ্চ উদ্ধারে জোর তত্পরতা, আসছে 'জরিপ-১০'"। Prothom-alo.com। সংগ্রহের তারিখ ৯ আগস্ট ২০১৪।
12. ↑  জ্যেষ্ঠ প্রতিবেদক,  বিডিনিউজ টোয়েন্টিফোর ডটকম (২০১৩-০৯-১৪)। "লঞ্চ ডুবে প্রাণহানিতে পুতিনের শোক - bdnews24.com"। Bangla.bdnews24.com। ২০১৪-০৮-১০ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)

বহিঃসংযোগ
---------

* পিনাক-৬ লঞ্চের ডুবে যাওয়ার ভিডিও
* ডুবে যাওয়ার পর যেভাবে উদ্ধার হয় পিনাকের বেঁচে যাওয়া যাত্রীরা

* দূর্যোগ প্রবেশদ্বার